
1. Úvod 


Starnutie ovplyvňuje počas nášho života každý jeho aspekt. Keďže v dôsledku súčasnej 
pandémie naďalej čelíme výzvam a bojujeme za ochranu životov a živobytia, nesmieme zabúdať 
na pozoruhodný vývoj: nikdy predtým sa toľko Európanov nedožívalo takého vysokého veku. 
Ide o významný úspech, ktorý sa dosiahol vďaka sociálnemu trhovému hospodárstvu EÚ. 


V posledných piatich desaťročiach sa stredná dížka života pri narodení zvýšila približne o 10 
rokov u mužov aj u žien. Demografické profily regiónov EÚ sa značne líšia, najmä medzi 
mestskými a vidieckymi oblasťami, pričom niektoré miesta výrazne starnú a viných sa 
zvyšuje počet obyvateľov v produktívnom veku. Európa nie je v žiadnom prípade jediným 
kontinentom so starnúcim obyvateľstvom, tento proces je tu však najpokročilejší. Ako príklad 
možno uviesť, že dnešný medián veku 42,5 roka v Európe! je v porovnaní s Afrikou viac ako 
dvojnásobok. Tento rozdiel bude v nasledujúcich desaťročiach naďalej značný. 


Tento trend významným spôsobom ovplyvňuje každodenný život ľudí a našu spoločnosť. 
Má vplyv na hospodársky rast, fiškálnu udržateľnosť, zdravotnú a dlhodobú starostlivosť, životné 
podmienky a sociálnu súdržnosť. Navyše neprimeraný vplyv pandémie na starších ľudí — pokiaľ 
ide o hospitalizácie a úmrtia — poukázal na niektoré výzvy, ktoré starnutie obyvateľstva 
predstavuje v oblasti zdravotnej a sociálnej starostlivosti. Starnutie však poskytuje aj nové 
príležitosti na vytváranie nových pracovných miest, podporu sociálnej spravodlivosti 
a zvyšovanie prospertty, napríklad v striebornej ekonomike či ekonomike starostlivosti. 


Členské štáty riešia dôsledky starnutia zlepšovaním systémov vzdelávania a zručností, 
podporou dlhšieho a plnohodnotnejšieho pracovného života a napredovaním reforiem 
systémov sociálnej ochrany a dôchodkových systémov. Vzhľadom na rozsah, rýchlosť 
a vplyv tohto trendu v celej spoločnosti však musíme preskúmať aj nové prístupy 
a zabezpečiť, aby boli naše politiky vhodné na daný účel v ére veľkých zmien — od súbežnej 
zelenej a digitálnej transformácie po nové spôsoby práce a hrozbu pandémií. 


Účelom tejto zelenej knihy je otvoriť rozsiahlu politickú diskusiu o starnutí s cieľom 
diskutovať o možnostiach, ako predvídať výzvy a príležitosti, ktoré prináša, a reagovať na ne, 
najmä so zreteľom na Agendu 2030 pre udržateľný rozvoj, ktorú prijala OSN a Desaťročie 
zdravého starnutia, ktoré vyhlásila OSN. 


Právomoci na riešenie dôsledkov starnutia sú vo veľkej miere v rukách členských štátov a EÚ 
má dobré postavenie na to, aby identifikovala kľúčové otázky a trendy a podporila opatrenia 
v oblasti starnutia na vnútroštátnej, regionálnej a miestnej úrovni. Môže pomôcť členským 
štátom a regiónom pri vypracúvaní vlastných danej situácii prispôsobených politických 
reakcií na starnutie. 


Európou sa v tejto súvislosti označuje celý kontinent. Zdroj: 2019 Revision of UN World Population 
Prospects. [Perspektívy svetovej populácie, revízia z roku 2019] V online tabuľke údajov Eurostatu 
demo pjanind sa uvádza 43,7 roka ako medián veku pre EU-27 v roku 2019. 


V Európskom pilieri sociálnych práv“ sa stanovuje niekoľko zásad, ktoré priamo alebo nepriamo 
súvisia s oblasťami ovplyvnenými starnutím, ako sú napríklad zásady týkajúce sa príjmu 
v starobe a dôchodkov, dlhodobej starostlivosti, zdravotnej starostlivosti, začleňovania ľudí so 
zdravotným postihnutím, sociálnej ochrany, rovnováhy medzi pracovným a súkromným životom 
a vzdelávania, odbornej prípravy a celoživotného vzdelávania. Komisia čoskoro predloží akčný 
plán na podporu plného vykonávania Európskeho piliera sociálnych práv. 


V tejto zelenej knihe sa uplatňuje celoživotný prístup, ktorý zohľadňuje všeobecný vplyv 
starnutia a zameriava sa na jeho osobné aj širšie spoločenské dôsledky. Patrí medzi ne všetko 
od celoživotného vzdelávania a zdravého životného štýlu až po spôsob financovania 
primeraných dôchodkov alebo potrebu zvýšenej produktivity a dostatok pracovnej sily na 
udržanie zdravotnej starostlivosti a dlhodobej starostlivosti o starších ľudí. 


V celoživotnom prístupe sa zohľadňuje to, že tradičné fázy vzdelávania a odbornej prípravy, práce 
a dôchodku sú definované čoraz voľnejšie a flexibilnejšie. Odráža sa v ňom aj to, že reakcia na 
starnutie obyvateľstva je vecou dosiahnutia správnej rovnováhy medzi udržateľnými riešeniami pre 
náš systém sociálneho zabezpečenia a posilnením medzigeneračnej solidarity a spravodlivosti 
medzi mladšou a staršou generáciou. Medzi generáciami existuje vzájomná závislosť, čo pre 
našu spoločnosť predstavuje výzvy, príležitosti aj otázky. Preto by mladí ľudia — a ľudia všetkých 
vekových kategórií — mali pri formovaní našej politickej reakcie zohrávať aktívnu úlohu. 


Súčasná Komisia zaradila demografiu medzi priority politického programu EÚ. V júni 2020 
predložila správu“, v ktorej sa uvádzajú kľúčové fakty, pokiaľ ide o demografické zmeny 
a ich pravdepodobné dôsledky. Táto zelená kniha je prvým výsledkom uvedenej správy 
a otvára diskusiu o jednej z kľúčových demografických zmien v Európe. Diskusia bude 
inkluzívna a bude vychádzať z činnosti ostatných inštitúcií a orgánov EÚ“, ktoré sa aktívne 
Zapájajú do diskusie o demografických výzvach. 


2, Položenie základov 


Roky od raného detstva až po ranú dospelosť nás ovplyvňujú po zvyšok nášho života. 
Faktory ako skúsenosti, poznatky, a zvyky, ktoré si osvojíme, formujú naše vyhliadky do 
budúcnosti, zdravie a životné podmienky. Včasné položenie správnych základov môže 
pomôcť predchádzať niektorým problémom spojeným so starnutím, obmedziť ich a oddialiť. 


https://ec.europa.eu/commission/priorities/deeper-and-fairer-economic-and-monetary-union/european- 
pillar-social-rights/european-pillar-social-rights-20-principles sk 

3 Správa o vplyve demografickej zmeny v Európe [COM(2020) 241 final, 17. 6. 2020]. 

j Napríklad Závery Rady o demografických výzvach — ďalší postup (8668/20 z 8. 6. 2020): Závery Rady 
o ľudských právach, účasti a životných podmienkach seniorov vére digitalizácie (11717/2/20 
z 9. 10. 2020): Stanovisko Európskeho hospodárskeho a sociálneho výboru s názvom Demografické 
výzvy v EÚ vzhľadom na hospodárske a rozvojové nerovnosti z 5. mája 2020 a stanovisko Výboru 
regiónov s názvom Demografické zmeny: návrhy na meranie a riešenie ich negatívnych dôsledkov 
v regiónoch EÚ zo 14. októbra 2020. Európsky parlament takisto pripravuje správu s názvom Old 
continent growing older — possibilities and challenges related to ageing policy post 2020 [Starnutie 
starého kontinentu — možnosti a výzvy súvisiace s politikou v oblasti starnutia po roku 2020]. 


Prosperujúca starnúca spoločnosť je možná najmä vďaka týmto dvom koncepciám politiky: 
zdravé a aktívne starnutie a celoživotné vzdelávanie. Keďže sú oba prístupy relevantné počas 
celého Života, fungujú najlepšie, keď sa začnú uplatňovať už v ranom veku. Je dôležité 
chápať, že vysoké úrovne vzdelania a dobrá zdravotná starostlivosť sa navzájom posilňujú. 


2.1. Zdravé a aktívne starnutie 


Zdravé a aktívne starnutie je spojené s podporovaním zdravého životného štýlu počas 
celého nášho života a zahíňa aj naše modely spotreby a výživy, ako aj úroveň fyzickej 
a sociálnej aktivity. Pomáha znižovať riziko obezity, cukrovky ainých neprenosných 
ochorení, ktoré sú na vzostupe. Kardiovaskulárne choroby a rakovina patria medzi hlavné 
príčiny odvrátiteľných úmrtí Európanov vo veku do 75 rokov“. Zdravé a aktívne starnutie má 
pozitívny vplyv na trh práce, mieru zamestnanosti a naše systémy sociálnej ochrany, a tým aj 
na rast a produktivitu hospodárstva. 


Zdravé a aktívne starnutie je osobnou voľbou a zodpovednosťou, vo veľkej miere však závisí 
od prostredia, v ktorom ľudia žijú, pracujú a socializujú sa. Významnú podpornú úlohu 
môže zohrávať verejná politika. Proaktívne opatrenia môžu pomôcť predchádzať chorobám 
a odhaľovať ich atakisto chrániť ľudí pred následkami zlého zdravotného stavu. Môžu 
pomôcť zaistiť, aby bolo rozhodnutie zdravo a aktívne starnúť ľahšie, a to aj pre tých, ktorí sa 
nachádzajú v zraniteľnej situácii. Pre deti a mladých ľudí existujú inovačné spôsoby podpory 
zdravého životného štýlu, medzi ktoré patria digitálne technológie, hry, vzdelávacie 
platformy a aplikácie. Personalizovaná medicína môže v počiatočnom štádiu pomôcť 
identifikovať ľudí, u ktorých neskôr v živote existuje riziko vývoja určitých chorôb. 


Hoci za svoje politiky v oblasti zdravia nesú zodpovednosť členské štáty, EÚ môže podporovať 
ich opatrenia, a to aj prostredníctvom nového programu EU4Health, napríklad v oblasti boja proti 
rakovine, demencii, voblasti duševného zdravia apodpory zdravej výživy azdravých 
stravovacích návykov, ako aj pravidelnej fyzickej aktivity. Na podporu tejto snahy bol 
vypracovaný európsky plán na boj proti rakovine s cieľom riešiť celú cestu v súvislosti 
s chorobou, počnúc prevenciou až po podporu pacientov, ktorým sa rakovinu podarilo prekonať. 
Monitorovanie a výmena informácií o vnútroštátnych iniciatívach v oblasti zdravia môže pomôcť 
znížiť rozdiely v prístupe a poskytovaní starostlivosti medzi krajinami a v rámci nich. 


2.2. Vzdelávanie a odborná príprava z hľadiska celoživotného vzdelávania 


Súčasťou reakcie na výzvy spojené so starnutím je celoživotné vzdelávanie — investovanie 
do vedomostí, zručností a kompetencií ľudí počas celého života. Nepretržité investovanie do 
vzdelávania má mnoho pozitívnych účinkov: získavanie a aktualizácia zručností pomáha 
ľuďom zotrvať v zamestnaní, úspešne zvládnuť zmeny pracovného miesta a profesionálne 
napredovať, udržať sa vpráci azvýšiť spokojnosť s prácou. Celoživotné vzdelávanie je 
v rýchlo sa meniacom svete nevyhnutnosťou, keďže kariéra a príležitosti na vzdelávanie sa 
menia rýchlym tempom. Kontinuálne vzdelávanie môže tiež pomôcť oddialiť nástup 
demencie a zabrániť poklesu kognitívnych schopností súvisiacemu so starobou. Je to aj 
spôsob, ako môžu starší ľudia zohrávať aktívnu úlohu v spoločnosti. Rozvoj občianskych 
kompetencií je dôležitý pre celoživotnú demokratickú účasť. 


g Zdroj: Eurostat (online tabuľka údajov: HLTH CD APR a Preventable and treatable mortality 


statistics [štatistika odvrátiteľných úmrtí] 


Celoživotné vzdelávanie je najúčinnejšie, keď sa s ním začne v rannom veku. Prvé roky života sú 
pre rozvoj kognitívnych a sociálnych zručností rozhodujúce. Z dôkazov vyplýva, že prístup ku 
kvalitnému vzdelávaniu a starostlivosti v ranom detstve má dlhodobý vplyv na výsledky 
dosiahnuté v škole aj mimo nej. Napriek zlepšeniam v oblasti školského vzdelávania a odbornej 
prípravy príliš veľa mladých ľudí stále predčasne ukončuje školskú dochádzku a má veľké 
problémy so základnými zručnosťami, ako je čítanie, či v oblasti prírodných vied a matematiky. To 
isté platí pre dospelých. Je znepokojujúce, že jednému z piatich mladých ľudí v Európe chýbajú 
základné digitálne zručnosti. Študenti zo znevýhodneného prostredia majú väčšie zastúpenie medzi 
študentmi s nedostatočnými výsledkami. Z dôkazov takisto vyplýva riziko pasce nízkej 
kvalifikácie, t. j. ľudia s vyššou úrovňou zručností sa zvyčajne zapájajú do vzdelávacích činností 
častejšie, zatiaľ čo u ľudí s nižšou úrovňou základných zručností to tak nie je. 


Existuje veľký potenciál na rozvoj zručností starších ľudí, ako aj na zlepšenie ich 
potvrdzovania a dostupnosti poradenstva v oblasti voľby povolania. Vzdelávanie a odborná 
príprava dospelých pomáhajú zlepšiť zamestnateľnosť v meniacom sa svete práce, keďže 
vyvíjajúce sa potreby zručností, najmä z dôvodu zelenej a digitálnej transformácie, prinášajú 
potenciál pre nové pracovné miesta. 


Toto všetko je jadrom vykonávania európskeho programu v oblasti zručností, ktorý Komisia 
nedávno prijala“. Okrem toho sa vytvorením európskeho vzdelávacieho priestoru" do roku 
2025 usilujeme o prístup ku kvalitnému vzdelávaniu pre všetkých s osobitným zreteľom na 
tých, ktorým hrozí väčšie riziko nedostatočných výsledkov a sociálneho vylúčenia. 


2.3. Územné aspekty v prístupe k vzdelávaniu 


Prístup ku kvalitnému vzdelávaniu a odbornej príprave nemožno považovať za samozrejmosť, 
najmä v regiónoch s nízkou hustotou obyvateľstva, vktorých ľudia zrejme musia do 
príslušných zariadení cestovať na dlhé vzdialenosti. Nízka pôrodnosť v kombinácii s emigráciou 
mladých ľudí môže vo vidieckych a vzdialených regiónoch znížiť dopyt po školskom vzdelávaní. 


To môže viesť k začarovanému kruhu: počet detí môže klesnúť na takú nízku úroveň, že 
zachovanie školy sa ťažko dá odôvodniť. V dôsledku toho je pre rodiny s deťmi menej 
atraktívne, aby sa do takéhoto regiónu presťahovali, alebo v ňom zostali. 


Prechod na dištančné vzdelávanie stimulovaný pandémiou COVID-19 priniesol určité 
poznatky, pokiaľ ide o využívanie digitálnych technológií vo vzdelávaní a odbornej príprave. 
Ďalej však zdôraznil aj nerovnosti, ktorým čelia vidiecke komunity pri prístupe k digitálnym 
službám. Vidiecke a vzdialené regióny s väčšou pravdepodobnosťou potrebujú investície do 
pripojiteľnosti aje menej pravdepodobné, že majú prístup kcenovo dostupnému 
a kvalitnému širokopásmovému pripojeniu aže disponujú zariadeniami a zručnosťami 
potrebnými na jeho využívanie. Pre niektoré deti to znamená, že počas pandémie nemôžu 
pokračovať v štúdiu, čím sa prehlbujú už existujúce nerovnosti so spolužiakmi v lepšie 
vybavených regiónoch. V rámci nových prístupov sa môže kombinovať výučba v triede 
s kvalitným digitálnym vzdelávaním, aby sa zlepšil prístup k vzdelávaniu a odbornej príprave 

v mestských aj vidieckych oblastiach. V pláne digitálneho vzdelávania“ sa navrhuje 
komplexný prístup k digitálnemu vzdelávaniu a vzdelávaniu na úrovni EÚ. 


1. Ako možno podporovať politiky zdravého a aktívneho starnutia už od raného veku 
jednotlivca a počas celého jeho života? Ako možno deti a mladých ľudí lepšie pripraviť 
vzhľadom na perspektívu dlhšej strednej dlžky života? Aký druh podpory môže EÚ 
poskytovať členským štátom? 


2. Aké sú najvýznamnejšie prekážky celoživotného vzdelávania počas života? V ktorej fáze 
života by riešenie týchto prekážok malo najväčší zmysel? Ako by sa to malo konkrétne 
riešiť vo vidieckych a vzdialených regiónoch? 


3. Co najlepšie využitie nášho pracovného života 


Počet obyvateľov v produktívnom veku v EÚ sa už desať rokov znižuje a predpokladá sa, že 
tento trend bude pokračovať“. Keďže celkový počet obyvateľov zostáva rovnaký, riziko 
nedostatku pracovných síl sa zvyšuje. To zase sťažuje udržanie produkcie a poskytovania 
služieb a v konečnom dôsledku má vplyv na našu prosperitu a životné podmienky. S cieľom 
kompenzovať ubúdajúce obyvateľstvo v produktívnom veku by EÚ a jej členské štáty 
mali podporovať politiky, ktoré na trh práce privedú viac ľudí, umožnia dlhší pracovný život 
a zvýšia produktivitu. Primeranými investíciami na podporu vyrovnávania rozdielov medzi 
regiónmi by sa takisto mohol lepšie využiť potenciál menej rozvinutých regiónov, 
t. j. regiónov s HDP na obyvateľa nižším ako 75 % priemeru EÚ. 


3.1. Začlenenie väčšieho počtu ľudí do pracovnej sily 


Problém starnúcej spoločnosti s ubúdajúcim obyvateľstvom v produktívnom veku môže 
zmierniť vysoká účasť na trhu práce a dlhší pracovný život“. Diskriminácia v práci — alebo 
pri jej hľadaní — je však rozšírená a určité skupiny môže postihovať viac. Je potrebné 
zabezpečiť, aby ľudia s menšinovým rasovým alebo etnickým pôvodom mohli naplno využiť 
svoj potenciál, čo povedie k lepším sociálnym a hospodárskym výsledkom pre všetkých. 
V tejto súvislosti je kľúčové pokračovať v práci na budovaní Únie rovnosti a v plnej miere 
vykonávať existujúce právne nástroje. 


Miera zamestnanosti žien (vo veku 20 — 64 rokov) v EU zostáva o 11,7 percentuálneho bodu 

nižšia ako u mužov a viac žien zvyčajne pracuje na kratší pracovný čas napriek tomu, že 
N , Ň S A 11 

vysokoškolské vzdelanie dosahuje viac žien ako mužov . 


Opatrenia na podporu rovnocennej účasti žien a mužov na platenej aj neplatenej práci v rodine 
môžu pomôcť zvýšiť mieru zamestnanosti žien, a to aj podporovaním ľudí a rodín pri dosahovaní 
lepšieho zosúladenia práce a súkromného Života. Ak by boli opatrenia na zlepšenie rodovej 
rovnosti na trhu práce a odstránenie rodových rozdielov spojené so štrukturálnymi opatreniami 
reformujúcimi daňové systémy a systémy sociálneho zabezpečenia, mohli by viesť k zvýšeniu 


i COM(2020) 624 final, 30. 9. 2020 
A Zdroj: Online tabuľky Eurostatu demo pjan and proj_19np Ň 
Hd JRC, Demographic Scenarios for the EU: [Demografické scenáre pre EU] Migration, Population and 


Education, [Migrácia, obyvateľstvo a vzdelávanie] 2019. 
Zdroj: Online tabuľka Eurostatu lfsi emp a. 


účasti mužov na práci v domácnosti a starostlivosti o rodinu. Niekoľko kľúčových opatrení v tejto 
oblasti sa už stanovilo v stratégii EÚ pre rodovú rovnosť na roky 2020 — 2025”. 


Z najnovších údajov” vyplýva, že 5,4 % žien (a 2,2 % mužov) vo veku 18 — 64 rokov skrátilo 
svoj pracovný čas alebo viac ako na mesiac prerušilo zamestnanie, aby opatrovali chorých 
a/alebo starších príbuzných so zdravotným postihnutím. Lepšia dostupnosť kvalitnej 
starostlivosti o deti, formálnej dlhodobej starostlivosti a podpora neformálnych opatrovateľov 
by nielenže pomohli uspokojiť rastúce potreby starších ľudí, ale zároveň by umožnili 
väčšiemu počtu pracovníkov — najmä ženám — vstúpiť na trh práce a zotrvať na ňom. 


Ak by ľudia s migrantským pôvodom mohli vykonávať prácu zohľadňujúcu ich 
kvalifikáciu a zručnosti, mohli by sa lepšie integrovať. Prispelo by to k zlepšeniu sociálnej 
súdržnosti, hospodárskemu rastu a zníženiu nerovností. 


Legálna migrácia môže pomôcť vyplniť nedostatok zručností, a tým riešiť potreby trhu 
práce. Vysoko vzdelaní migranti sú v porovnaní s priemernými pracovníkmi nadmerne 
kvalifikovaní na prácu, ktorú vykonávajú. Využitie potenciálu migrantiek je obzvlášť náročné 
v dôsledku štrukturálnych prekážok, ako je prístup ku kvalitnej acenovo dostupnej 
starostlivosti o deti. Komisia v novembri 2021 predložila nový akčný plán pre integráciu 
a začlenenie na roky 2020 — 2027“, ktorý berie do úvahy rozdielnu situáciu populácií 
migrantov a podporuje členské štáty a ďalšie príslušné zainteresované strany pri hľadaní 
primeranej reakcie v rámci svojich integračných politík a politík začleňovania. Komisia 
v nadväznosti na nový pakt o migrácii a azyle“ nedávno uzavrela verejnú konzultáciu 
o budúcnosti legálnej migrácie EÚ a navrhne niekoľko opatrení vrátane balíka opatrení 
týkajúcich sa talentu a zručností s možnosťami rozvoja okruhu talentov EÚ. 


Takisto existuje potenciál na riešenie nedostatku pracovnej sily zvýšením zamestnanosti osôb 
so zdravotným postihnutím, čo vyžaduje primerané úpravy a prístupné pracovné prostredie. 


Miera zamestnanosti starších pracovníkov v EÚ je aj napriek nedávnemu nárastu naďalej 
nižšia ako priemer. V roku 2019 bolo zamestnaných len 59,1 % ľudí vo veku 55 — 64 rokov 
v porovnaní so 73,1% všetkých ľudí vo veku 20 — 64 rokov“ Riziko dlhodobej 
nezamestnanosti sa po dosiahnutí veku 50 rokov zvyšuje“. Mnohí starší pracovníci sa 
stretávajú s ťažkosťami, pokiaľ ide o prijímanie do zamestnania, prístup k možnostiam 
odbornej prípravy, zmeny zamestnania aúlohy prispôsobené veku. Uľahčovanie účasti 
starších ľudí na trhu práce by sa mohlo viac podporovať, napríklad aj prostredníctvom 
fiškálnych stimulov pre zamestnávateľov, aby zamestnávali starších pracovníkov. 


V niektorých odvetviach, ako je poľnohospodárstvo, pracujú ľudia až do dosiahnutia 
vyššieho veku, ato buď na základe vlastnej voľby, alebo kvôli svojim životným 
podmienkam, chýbajúcim nástupcom alebo z dôvodu nízkeho dôchodkového zabezpečenia. 
Fyzické aspekty — či už ergonomické alebo súvisiace s prístupnosťou — a pružné pracovné 


ŇA COM[(2020) 152 final, 5. 3. 2020 

Výberové zisťovanie pracovných síl, Care for incapacitated relatives [Opatrovanie príbuzných 
odkázaných na pomoc]. 

COM[2020) 758 final, 24. 11. 2020. 

COM(2020) 609 final, 23. 9. 2020 

podmienky by starším pracovníkom umožnili ich odchod do dôchodku oddialiť, ak sa tak 
rozhodnú. Pracovné úrazy a choroby z povolania sú s pribúdajúcim vekom nebezpečnejšie. 
Dobré pracovné podmienky vrátane náležitej bezpečnosti a ochrany zdravia pri práci 
pomáhajú chrániť zdravie pracovníkov všetkých vekových kategórií, čím podporujú dobré 
podmienky na pracovisku a znižujú mieru predčasného odchodu do dôchodku. Pracovníci 
môžu využiť podporu digitálnych technológií, ktoré im ponúkajú lepšie prispôsobené 
pracovné prostredie s personalizovanými systémami s využitím IKT, nositeľnými 
zariadeniami a mobilnými zdravotnými aplikáciami. 


Podnikanie starších ľudí môže viesť k predíženiu pracovného života, zníženiu nezamestnanosti 
v starobe, zlepšeniu sociálneho začlenenia starších osôb a posilneniu inovácií prostredníctvom 
začínajúcich podnikov. Môže podporiť medzigeneračné vzdelávanie a zabezpečiť prenos 
vedomostí. Zvyšovanie informovanosti o podnikaní ako možnosti kariéry v neskoršom veku 
môže pomáhať v boji proti starnutiu ako potenciálnej prekážke takejto činnosti. V rámci verejnej 
politiky sa starší podnikatelia môžu podporovať odstránením demotivačných faktorov 
v daňových systémoch a systémoch sociálneho zabezpečenia, poskytovaním dobre cieleného 
poradenstva a zabezpečením prístupu k finančným prostriedkom. 


3.2. Produktivita, inovácie a podnikateľské príležitosti 


Rast produktivity sa v posledných desaťročiach spomalil vo všetkých vyspelých 
ekonomikách. V súvislosti s ubúdajúcim obyvateľstvom v produktívnom veku je vyššia 
produktivita kľúčovým faktorom na podporu udržateľného a inkluzívneho hospodárskeho 
rastu a vyššej životnej úrovne v EÚ. Zelená a digitálna transformácia predstavuje príležitosť 
na oživenie rastu produktivity na základe podpory inovácií vo forme nových technológií 
a obchodných modelov. Inovácie môžu takisto pomôcť zlepšiť efektívnosť využívania 
zdrojov, zatiaľ čo technológie na úsporu pracovnej sily môžu zmierniť výzvy, ktoré 
vyplývajú z toho, že klesá počet obyvateľov v produktívnom veku. 


Na stimuláciu inovácií a podporu zavádzania nových technológií sú kľúčové primerané 
a efektívne investície do výskumu a vývoja a do nehmotných aktív vo všeobecnosti . Pri 
podpore produktivity a inovácií takisto zohráva úlohu efektívny systém verejnej správy 
a súdnictva, priaznivé podnikateľské prostredie, účinné politiky hospodárskej súťaže 
a spravodlivý, transparentný a efektívny systém dotácií a daní v súlade s dlhodobými cieľmi 
sociálnej a environmentálnej udržateľnosti. 


Jednu z príležitostí pre EÚ predstavuje strieborná ekonomika — tento pojem sa vzťahuje na 
všeobecný posun v dopyte po produktoch a službách, ktorý zohľadňuje osobitné potreby 
a preferencie starších ľudí. Očakáva sa, že strieborná ekonomika vzrastie približne o 5 % 
ročne z 3,7 bilióna EUR v roku 2015 na 5,7 bilióna EUR v roku 20253. 


Strieborná ekonomika môže priniesť nové pracovné príležitosti v odvetviach, ako je 
cestovný ruch, inteligentné domácnosti, ktoré podporujú nezávislý život, podporné 
technológie, dostupné produkty a služby, servisná robotika, wellness, kozmetika a móda, 
bezpečnosť, kultúra, osobná a automatizovaná mobilita a bankovníctvo. Inovácie vo vede 


sú https://ec.europa.eu/digital-single-market/en/news/silver-economy-study-how-stimulate-economy- 


hundreds-millions-euros-year 


a zdravotníctve takisto podporia príležitosti pre vývojárov technológií a kvalifikovaných 
zdravotníckych pracovníkov a opatrovateľov a zároveň budú potrebným prelomom v reakcii 
na starnúcu spoločnosť. 


Telemedicína, aplikácie pre smartfóny a biosenzory na diagnostiku a monitorovanie na diaľku 
môžu zlepšiť výsledky pacientov. Nové podporné technológie môžu rozšíriť samostatnosť, 
nezávislosť a účasť starších ľudí so zdravotným postihnutím. Rozvinutý trh produktov a služieb 
pre zdravé a aktívne starnutie by mohol prispieť k zlepšeniu efektívnosti systémov zdravotnej 
a sociálnej starostlivosti, čo by mohlo zvýšiť ich udržateľnosť. 


3.3. Zamestnanosť a produktivita z územného hľadiska 


Na nasledujúcej mape je znázornené predíženie pracovného života potrebné na boj proti 
starnutiu obyvateľstva v regiónoch EÚ. Predpokladá sa, počet obyvateľov v produktívnom 
veku bude vrokoch 2020 — 2040 rásť len v jednom z piatich regiónov EÚ. Medzi tieto 
regióny často patrí hlavné mesto, ďalšie veľké mesto a/alebo ich predmestia. Podniky 
v niektorých regiónoch s rastúcim počtom obyvateľov v produktívnom veku budú môcť 
ľahšie obsadiť voľné pracovné miesta a rozšíriť svoje podnikanie. Je však pravdepodobnejšie, 
že podniky v regiónoch s ubúdajúcim obyvateľstvom v produktívnom veku budú čeliť 
nedostatku pracovnej sily, ak sa nezvýši jej mobilita. V dôsledku toho budú musieť viac 
investovať do technológií a inovácií, ktoré šetria prácu, ak budú chcieť vyrobiť rovnaké 
množstvo tovaru alebo služieb. 


Mapa 1. Predpokladaný maximálny produktívny vek na udržanie stabilného počtu 
obyvateľov v produktívnom veku, 2040 


u 


Guadeloupe 
Martinique 


REGIOGgis 


Predpokladaný maximálny vek odchodu do dôchodku, ktorý udrží počet obyvateľov v produktívnom 
veku stabilný 2040 
Vek 
E -- 62 Regióny, v ktorých sa predpokladá zvýšenie 
počtu obyvateľov v produktívnom veku Maximálny vek odchodu do dôchodku v roku 2040, 
63 — 65 ktorý by udržal celkový počet obyvateľov v produktívnom 
veku (20 — 64) stabilný v porovnaní s rokom 2020. 
66-68 Regióny, v ktorých by mohlo predíženie produktívneho života Zdroj: GR REGIO na základe regionálnych 
udržať počet obyvateľov v produktívnom veku stabilný demografických prognóz 
[69-71 
[1172-75 Regióny, v ktorých sa bude aj napriek predíženiu produktívneho života 
počet obyvateľov v produktívnom veku naďalej znižovať [a] 500Km 
11] >- 76 O o Z S 
© Asociácia EuroGeographics pre administratívne hranice 


Potenciál menej rozvinutých regiónov vrátane vidieckych regiónov možno ďalej 
preskúmať, napríklad s cieľom využiť príležitosti vznikajúce v súvislosti so striebornou 

ekonomikou. Politika súdržnosti zohráva pri podpore ich rozvoja významnú úlohu. Vidiecke 
oblasti v Európe sa výrazne líšia, pričom niektoré dosahujú z hospodárskeho a sociálneho 
hľadiska dobré výsledky, iné však z tohto hľadiska upadajú. Kvalita života sa často považuje 
za lepšiu vo vidieckych oblastiach než v mestách. Ľudí z miest láka blízkosť k prírode, čisté 
ovzdušie, pocit spolupatričnosti a lacnejšie bývanie. Ak sú vybavené dostatočnou základnou 
infraštruktúrou, možnosťami dopravy a podmienkami pre hospodársku činnosť, môžu byť 
atraktívne pre ľudí v produktívnom veku aj pre starnúce obyvateľstvo. 


Ako sa ukázalo počas krízy spôsobenej ochorením COVID-19, s prístupom ku kvalitnému 
vzdelávaniu a kvalitným pracovným príležitostiam môže vzdialeným územiam pomôcť aj 
digitálna pripojiteľnosť. Kríza takisto poukázala na potenciál telepráce v niektorých 
povolaniach ako spôsob, ako sa vyhnúť dochádzaniu do zamestnania so všetkými jeho 
dôsledkami, čo sa týka znečistenia ovzdušia a využívania času. 


Príležitosti na rozvoj môžu zvýšiť infraštruktúra — od dopravy, škôl, pripojiteľnosti až po 
bývanie či poštové siete a zdravotnú starostlivosť, a poskytovanie služieb, ako je vzdelávanie 
a odborná príprava, zdravotná a dlhodobá starostlivosť, musia sa však prispôsobiť miestnym 
potrebám. 


3. Aké inovatívne politické opatrenia na zlepšenie účasti najmä starších pracovníkov na trhu 
práce by sa mali podrobnejšie zvážiť? 


4. Je na úrovni EÚ potrebných viac politík a opatrení, ktoré by podporili podnikanie starších 
ľudí? Aký druh podpory je potrebný na úrovni EÚ a akým spôsobom môžeme stavať na 
úspešných príkladoch sociálnych inovácií, ako je mentorstvo medzi mladými a staršími 
podnikateľmi? 


5. Ako môžu politiky EÚ pomôcť menej rozvinutým regiónom a vidieckym oblastiam zvládnuť 
starnutie a vyľudňovanie? Ako môžu územia EU postihnuté dvojitým problémom 
vyľudňovania a starnutia obyvateľstva lepšie využívať striebornú ekonomiku? 


4. Nové príležitosti a výzvy pri odchode do dôchodku 


Nikdy predtým v európskych dejinách tak veľa ľudí nemalo taký dlhý a zdravý život. Viac 
ľudí než kedykoľvek predtým zostáva po odchode do dôchodku dlhšie aktívnych, predlžuje si 
pracovnú kariéru a zúčastňuje sa na sociálnych aktivitách. Vďaka zdravšiemu životnému 
štýlu a pokroku v medicíne (lepšia prevencia, diagnostika a liečba ochorení) sa väčšina 
dôchodcov teší dobrému zdraviu a môže si vybrať, ako budú tráviť svoj čas”. Tieto nové 
skutočnosti menia naše vnímanie starnutia a poukazujú na významný prínos starších ľudí pre 
spoločnosť a hospodárstvo prostredníctvom medzigeneračného vzdelávania a súdržnosti. 


Fáza dôchodku zároveň predstavuje výzvy pre jednotlivcov, ale aj pre systémy sociálnej 
ochrany, ktoré ich podporujú. Zabezpečenie primeranosti, cenovej dostupnosti 
a udržateľnosti dôchodkových systémov si vyžaduje, aby sme kriticky posúdili, ako sú 
súčasné dôchodkové systémy schopné riešiť výzvy spojené srýchlo starnúcim 
obyvateľstvom. 


z Zdroj: Eurostat, Ageing Europe [Starnúca Európa], vydanie 2020 


4.1. Zostať aktívni 


Dobrovoľnícka činnosť môže podporovať medzigeneračnú solidaritu a spoluprácu, vytvárať 
hodnoty aprinášať prospech mladým aj starším, pokiaľ ide o vedomosti, skúsenosti 
a sebadôveru. Dobrovoľníctvo má zároveň dôležitú hospodársku hodnotu. Z údajov vyplýva, 
že približne pätina ľudí vo veku 65 — 74 rokov sa zúčastňuje na formálnej dobrovoľníckej 
činnosti, zatiaľ čo ľudia vo veku nad 75 rokov zostávajú aktívni, ak to umožňuje ich 
zdravie“. Počas pandémie COVID-19 dôchodcovia pomáhajú svojím komunitám tak, že sa 
vrátili ako zdravotnícki alebo ošetrovateľskí pracovníci alebo poskytujú dobrovoľnícke 
služby, aby odbremenili ostatných v ich každodenných povinnostiach. 


Mnohí, predovšetkým staršie ženy, sú najmä vrámci svojich rodín neplatenými 
opatrovateľmi (svojich rodičov, partnerov, detí alebo vnúčat) a pomáhajú tak generácii 
v produktívnom veku zosúladiť pracovný a rodinný život. 


Medzigeneračné vzdelávanie vrátane mentorstva alebo výmeny skúseností umožňuje 
mladým aj starším ľuďom vymieňať si vedomosti a schopnosti. Medzigeneračné vzdelávanie 
sa mnohokrát uskutočňuje v komunitách na neformálnej úrovni, pri činnostiach knižníc 
a múzeí, kultúrnych, športových alebo iných združení, náboženských inštitúcií atď. 


Aktívne starnutie podporuje aj aktívny pohyb. Chôdza a cyklistika sú obľúbené v mnohých 
členských štátoch, a to aj uľudí nad 65 rokov. Nové formy elektrickej mobility, najmä 
elektrické bicykle, už teraz predstavujú pružnú reakciu na potreby niektorých starších ľudí 
voblasti mobility a umožňujú im využívať aktívny spôsob dopravy a zároveň znižovať 
emisie z nej. 


4.2. Chudoba v starobe 


Pre väčšinu ľudí je odchod do dôchodku spojený s poklesom príjmov a niektorým z nich 
dokonca hrozí riziko chudoby v starobe. Ako ľudia starnú, čelia čoraz rastúcim finančným 
rizikám, ktoré napríklad súvisia s potrebou zdravotnej starostlivosti a najmä dlhodobej 
starostlivosti. 


Hlavným zdrojom príjmu väčšiny dôchodcov sú dôchodky. Aby sa zabezpečilo, že dôchodky 
budú vzhľadom na vyššiu strednú dížku života naďalej primerané, ľudia budú musieť 
v budúcnosti pracovať dlhšie. Niektorí z nich však budú viac než iní čeliť vyššiemu riziku 
chudoby v starobe vrátane energetickej chudoby. Týka sa to najmä osôb, ktoré mali nízke 
príjmy, či osôb, ktoré prerušili kariéru alebo pracovali na pracovných miestach alebo 
v povolaniach, ktoré poskytovali obmedzenú ochranu, ako sú pracovníci s neštandardnými 
zmluvami a samostatne zárobkovo činné osoby. 


Pre osobitné skupiny je riziko aj naďalej vyššie. Ženy zvyčajne zarábajú menej, majú kratšiu, 
menej lineárnu kariéru, pracujú na kratší pracovný čas a vykonávajú viac neplatených 
opatrovateľských povinností. Dôchodky žien v EÚ sú v priemere 029,5 % nižšie ako 
dôchodky mužov“). V roku 2019 bolo 37 % migrantov z tretích krajín ohrozených chudobou 

Viac informácií nájdete v online tabuľke Eurostatu: ilc scpl9 
Zdroj: Online tabuľka Eurostatu ilc pnp13. 


a sociálnym vylúčením v porovnaní s 22 % migrujúcich občanov EÚ“. V nadchádzajúcich 
rokoch môžu v dôsledku kratšej kariéry v rámci EU čeliť vyššiemu riziku chudoby v starobe. 


Osobitným problémom môžu čeliť starší ľudia so zdravotným postihnutím. Ľudia, ktorí 
zdravotné postihnutie nadobudnú v produktívnom veku, často využívajú podporu súvisiacu 
s trhom práce, aby kompenzovali stratu príjmu a mimoriadne výdavky. Hoci je táto podpora 
v mnohých prípadoch nepostačujúca, často sa stáva, že ľudia, ktorí zdravotné postihnutie 
nadobudnú po odchode do dôchodku, na tieto dávky nemajú nárok. 


Kolónka 1. Samostatnosť, účasť a práva starších ľudí 


Európsky pilier sociálnych práv slúži ako kompas na ceste k lepším pracovným a životným 
podmienkam a skutočným sociálnym právam pre všetkých, bez ohľadu na vek. Obsahuje 
niekoľko zásad, ktoré sa zameriavajú na výzvy súvisiace so starnutím. 


Starší ľudia sa často ocitajú v zraniteľnej situácii: niektorí z nich viacerými spôsobmi, 
napríklad osoby so zlým zdravotným stavom”, osoby z etnickej alebo náboženskej menšiny 
alebo LGBTOI osoby. Niektorí môžu potrebovať pomoc priamo súvisiacu s ochranou seba 
samých alebo ich majetku, napríklad pokiaľ ide o správu ich o financií či lekárskych ošetrení. 
Poukázalo sa na to aj v nedávnom novom programe pre spotrebiteľov“. Zraniteľní starší 
ľudia môžu byť okrem toho vystavení aj riziku zneužívania, a to napríklad vo forme 
zanedbávania alebo fyzického či duševného násilia. Veľká daň, ktorú si pandémia od 
zraniteľných starších ľudí vyžiadala, poukazuje na význam ochrany ich samostatnosti, 
zdravia a životných podmienok. 


Prístup k tovaru, službám vrátane verejných služieb a účasť na politickom, spoločenskom 
a kultúrnom živote si čoraz viac vyžaduje digitálne zručnosti. Technologický vývoj môže 
viesť k zvýšeniu zraniteľnosti starších ľudí, napríklad ak sú s digitálnymi nástrojmi menej 
oboznámení, alebo sa im s nimi ťažšie pracuje či majú obmedzený prístup k digitálnym 
technológiám. V dôsledku toho je väčšie riziko, že stanú obeťou podvodu, oklamania 
a nečestných obchodných praktík, ako sa ukázalo počas pandémie a obmedzenia pohybu. 
Obzvlášť zraniteľní môžu byť aj starší ľudia, ktorí žijú v zahraničí alebo tam vlastnia 
majetok, a to kvôli jazykovej bariére a neznalosti administratívnych a právnych systémov. 
Cezhraničné situácie si môžu vyžadovať osobitné ochranné opatrenia. 


Nárast počtu starších ľudí v EÚ vyvoláva osobitné obavy o bezpečnosť a ochranu, keďže sa 
na nich môžu zamerať organizovaní zločinci, napríklad ich navštívia doma, oslovia na ulici 
s podvodným úmyslom, prípadne môže dôjsť k vlámaniam, vreckových krádežiam alebo 
iným podvodom a zločinom. 


Aby mohli starší ľudia využívať svoje práva a samostatnosť a čo najviac sa zúčastňovať sa na 
živote spoločnosti je potrebné, aby sa takéto situácie zraniteľnosti zohľadnili a v prípade 
potreby sa nimi zaoberali tvorcovia politík na všetkých úrovniach. 

Zdroj: Online tabuľka Eurostatu ilc peps05. 

EÚ sa zaviazala dodržiavať Dohovor Organizácie Spojených národov o právach osôb so zdravotným 
postihnutím (UNCRPD) s cieľom chrániť práva a dôstojnosť osôb so zdravotným postihnutím. 

s? COM(2020) 696 final, 13. 11. 2020 


4.3. Primerané, spravodlivé a udržateľné dôchodkové systémy 


Opakovane sa zdôrazňuje výzva zachovania primeraných, spravodlivých a udržateľných 
dôchodkov v starnúcej spoločnosti a potreba, aby si ľudia vytvárali dodatočné úspory, a to 
najmä v správach o primeranosti dôchodkov, ktoré spoločne uverejňuje Rada a Komisia“. Ak 
sa neuskutočnia ďalšie reformy, s vyšším počtom dôchodcov anižším počtom ľudí 
v produktívnom veku je pravdepodobné, že v záujme zabezpečenia udržateľnosti verejných 
financií to povedie k vyšším sadzbám príspevkov a nižším mieram náhrady príjmu. Takýto 
vývoj môže spôsobiť dvojité zaťaženie mladších generácií, a tým vyvoláva pochybnosti 
týkajúce sa medzigeneračnej spravodlivosti. 


Kľúčovou odpoveďou na tieto výzvy je dlhší pracovný život. Podľa najnovšej prognózy 
Eurostatu týkajúcej sa obyvateľstva by index ekonomickej závislosti poproduktívnej zložky“ 
v EÚ vroku 2040 zostal na rovnakej úrovni ako v roku 2020 iba vtedy, ak by sa pracovný 
život predížil do veku 70 rokov. Medzi jednotlivými členskými štátmi však existujú značné 
rozdiely, ktoré naznačujú, že naprieč Európou čelíme rôznym výzvam. Z prognóz vyplýva, že 
aby sa národný index ekonomickej závislosti poproduktívnej zložky do roku 2040 udržal na 
úrovni roku 2020, stačilo by štátom ako Malta, Maďarsko a Švédsko predížiť pracovný život 
len do 68 rokov, zatiaľ čo Litva a Luxembursko by ho museli predížiť do 72 rokov. Už v roku 
2019 sa index ekonomickej závislosti poproduktívnej zložky výrazne líšil, ato od 22 


v Luxembursku po 39 v Taliansku a 38 vo Fínsku““. 


Dôchodkové systémy by mohli dlhší pracovný život podporiť úpravou veku odchodu do 
dôchodku alebo požiadaviek na kariéru, akruálnych sadzieb alebo dávok tak, aby 
automaticky zohľadňovali vyššiu strednú dížku života. Obmedzenie predčasného odchodu 
do dôchodku na objektívne opodstatnené prípady, stanovenie všeobecného práva pracovať aj 
po dosiahnutí veku odchodu do dôchodku a flexibilné režimy odchodu do dôchodku môžu 
prispieť k primeranosti a udržateľnosti dôchodkových systémov. 


Pri prijímaní reforiem zameraných na modernizáciu dôchodkových systémov je potrebné 
starostlivo zvážiť logiku prerozdeľovania a spravodlivosti dôchodkových systémov. Medzi 
faktory, ktoré by sa mohli zohľadniť, patrí zvyšujúce sa demografické zaťaženie budúcich 
generácií, spravodlivé zaobchádzanie s pracovníkmi, ktorí vstupujú na trh práce skoro, 
redistribučná schopnosť medzi príjmovými skupinami, ochrana prerušenia kariéry spojeného 
s opatrovateľskými povinnosťami v rodine a postupné ukončenie preferenčných pilierov 
dôchodkového systému. 


Dôchodky umožňujúce dôstojnú životnú úroveň v starobe by mali byť k dispozícii tým, ktorí 
v budúcnosti nebudú môcť viesť dlhší pracovný život. To možno dosiahnuť napríklad 
dôchodkovými príspevkami, minimálnymi dôchodkami, dôchodkami v závislosti od miesta 


3 Rada a Komisia každé tri roky spoločne uverejňujú správu o starnutí obyvateľstva a správu 


o primeranosti dôchodkov (ďalšie vydania sa uverejnia v roku 2021). 

Index ekonomickej závislosti poproduktívnej zložky, ktorý sa uvádza v texte, je pomer medzi počtom 
osôb vo veku 65 rokov a viac a počtom osôb vo veku od 20 do 64 rokov. Hodnota je vyjadrená na 100 
osôb v produktívnom veku (15 — 64 rokov). 

Zdroj: Online tabuľka Eurostatu proj 19np a výpočty Generálneho riaditeľstva Komisie pre regionálnu 
a mestskú politiku, viac informácií je k dispozícii tu. 

pobytu a sociálnou pomocou zameranou na starších ľudí alebo takisto k dispozícii pre 
starších ľudí. 


Ak by dôchodkové systémy pokrývali rôzne druhy hospodárskej činnosti, napríklad 
rozšírením prístupu pre viac druhov pracovníkov a samostatne zárobkovo činné osoby, 
mohlo by to pomôcť zabezpečiť ich primeranosť a príspevkovú základňu a zmierniť 
nerovnosti na trhu práce. Keďže zmeny v hospodárstve a vo svete práce by mohli mať vplyv 
na príspevkovú základňu, členské štáty možno budú musieť spôsob financovania svojich 
systémov sociálnej ochrany prehodnotiť. 


Občania musia byť o stave svojho nároku na dôchodok informovaní. Kvalitné, bezpečné 
a nákladovo efektívne doplnkové dôchodky vrátane celoeurópskeho osobného 
dôchodkového produktu (PEPP)“, ktoré dopíňajú zákonné piliere dôchodkového systému, 
môžu poskytnúť dodatočné dôchodkové sporenie. V rámci politík na uľahčenie a podporu 
účasti v doplnkových pilieroch dôchodkového systému by sa mali zvážiť ich fiškálne náklady 
a distribučný účinok a mala by sa dosiahnuť rovnováha medzi širokým a inkluzívnym 
pokrytím a ochrannými opatreniami proti účinkom volatility trhu na jednej strane 
a nákladovou efektívnosťou na strane druhej. 


6. Ako by bolo možné lepšie podporovať dobrovoľnícku činnosť starších ľudí 
a medzigeneračné vzdelávanie, a to aj cezhranične, aby sa podporila výmena vedomostí 
a občianska angažovanosť? Akú úlohu by mohla zohrávať digitálna platforma alebo iné 
iniciatívy na úrovni EÚ a pre koho by mali byť takéto iniciatívy určené? Ako by sa 
spoločná dobrovoľnícka činnosť mladých a starších ľudí zameraná na starších ľudí 
mohla spojiť do medzigeneračných iniciatív? 

7. Ktoré služby by sa mali zaviesť alebo zlepšiť a aké priaznivé prostredie by sa malo 
vytvoriť, aby sa zabezpečila samostatnosť, nezávislosť a práva starších ľudí a aby sa 
umožnila ich účasť na živote spoločnosti? 

8. Ako môže EÚ podporiť zraniteľné staršie osoby, ktoré nie sú schopné chrániť svoje 
vlastné finančné a osobné záujmy, najmä v cezhraničných situáciách? 

9. Ako môže EÚ podporiť úsilie členských štátov o zabezpečenie väčšej spravodlivosti 
v systémoch sociálnej ochrany v súvislosti s generáciami, rodom, vekom a príjmovými 
skupinami a zabezpečiť, aby zostali zdravé z fiškálneho hľadiska? 

10. Ako možno znížiť riziká chudoby v starobe a riešiť ich? 

11. Ako môžeme zabezpečiť primerané dôchodky pre tie osoby (najmä ženy), ktoré veľkú čast 
svojho pracovného života vykonávajú neplatenú prácu (často poskytovanie 
starostlivosti)? 

12. Akú úlohu by mohli zohrávať doplnkové dôchodky pri zabezpečovaní primeraných 
dôchodkových príjmov? Ako by ich bolo možné rozšíriť do celej EÚ a aká by bola úloha 
EÚ v tomto procese? 

SA PEPP je dobrovoľný osobný pilier dôchodkového systému, ktorý sa má zaviesť v roku 2022 a ktorý 


spotrebiteľom ponúkne nový celoeurópsky produkt sporenia na dôchodok. Pozri nariadenie Rady (EÚ) 
2019/1238 z 20. júna 2019. 


5. Uspokojenie rastúcich potrieb starnúceho obyvateľstva 


Hoci je stredná dížka zdravého života vyššia, pravdepodobnosť chorôb či zdravotného 
postihnutia s pribúdajúcim vekom rastie. Mnohí starší ľudia sa postupne stávajú slabými 
a závislými od dlhodobej starostlivosti. 


Graf 1. Miery závislosti v EÚ“ sa s vekom zvyšujú, roky 2015 — 2019 

Zdroj: Výpočet Generálneho riaditeľstva Komisie pre hospodárske a finančné záležitosti na základe 
online tabuľky údajov Eurostatu hlth sile 06. 


Podpora zdravia a prevencia chorôb vo forme zdravého životného štýlu a zdravia 
a bezpečnosti pri práci, ako aj aktívnej účasti na spoločenskom živote môžu tieto problémy 
pomôcť obmedziť alebo oddialiť. Podporné politiky zamerané napríklad na obnovu 
mestských oblastí, revitalizáciu vidieckych oblastí a prístupnosť budov a dopravných 
prostriedkov môžu uľahčiť život najmä osobám so zníženou pohyblivosťou. 


Hoci takéto politiky môžu pomôcť celkový problém zmierniť, starnutie a dlhovekosť budú 
vždy viesť k štrukturálnemu zvýšeniu celkového dopytu po službách zdravotnej starostlivosti 
a dlhodobej starostlivosti“. Táto situácia sa zhoršuje v prípade niektorých vzdialených 
a vidieckych regiónov, ktoré zvyčajne čelia výzvam spojeným s kvalitou arozsahom 
poskytovaných sociálnych služieb. 


Spôsob, akým sa spoločnosti pripravujú na starnutie, musí ísť nad rámec hospodárskych 
otázok a kvalitných a cenovo dostupných služieb. Musíme sa zamyslieť nad tým, ako 
generácie spolunažívajú. Jednou z obáv je rastúce riziko osamelosti a sociálnej izolácie 
mladších aj starších ľudí, ktorú mnohí zažívajú, a nielen počas pandémie COVID-19. Hoci je 


2 , A 2o A PCA 2. O . V . r r r 
? Poznámka: Miery závislosti sa počítajú ako päťročný priemer ročných subjektívne vnímaných 


dlhodobých závažných obmedzení bežných činností v dôsledku zdravotných problémov. 

V zásadách 16 a 18 Európskeho piliera sociálnych práv sa stanovuje „právo na včasný prístup k cenovo 
dostupnej a ku kvalitnej preventívnej a liečebnej zdravotnej starostlivosti“ a „právo na cenovo dostupné 
a kvalitné služby dlhodobej starostlivosti, najmä domácu starostlivosť a komunitné služby“. 

to menej viditeľné, má skutočný vplyv na naše hospodárske, sociálne a zdravotné systémy 
a zaslúži si pozornosť tvorcov politík. 


5.1. Uspokojovanie potrieb starnúceho obyvateľstva voblasti zdravotnej a dlhodobej 
starostlivosti 


V dôsledku demografických zmien bude viac starších pacientov trpieť chronickými 
chorobami a v mnohých prípadoch viacerými chorobami. Takmer polovica osôb vo veku 65 
rokov alebo viac je vnímaných ako osoby so zdravotným postihnutím alebo dlhodobým 
obmedzením činnosti. Okrem toho účinky zmeny klímy, prírodných katastrof a zhoršovania 
životného prostredia a znečistenia majú tendenciu neúmerne zvyšovať tlak na zdravie starších 
ľudí. Tým sa zvýši potreba zdravotnej starostlivosti a iných služieb starostlivosti alebo 
podporných služieb. 


Hoci systémy zdravotnej starostlivosti aj dlhodobej starostlivosti budú musieť reagovať na 
zvýšený dopyt, čelia rôznym výzvam, napríklad pokiaľ ide oich pracovnú silu, rozsah 
sociálnej ochrany alebo normy kvality. 


Komplexná politická reakcia môže zahfňať investície do kvalitných služieb a infraštruktúry, ako 
aj do výskumu a inovácií v oblasti zdravotnej starostlivosti, zabezpečenie prístupu k zdravotnej 
starostlivosti, poskytovanie atraktívnych pracovných podmienok na riešenie nedostatku 
pracovníkov a využívanie inovačných technológií na zvýšenie efektívnosti. Technologický 
pokrok umožňuje poskytovať určité služby a liečebné postupy novými spôsobmi a nielen 
v nemocniciach. Lepšie zabezpečovanie infraštruktúry ambulantnej a komunitnej starostlivosti 
nielenže poskytuje lepšiu zdravotnú a sociálnu starostlivosť, ale takisto umožňuje starším ľuďom 
zúčastňovať sa na spoločenských a zdraviu prospešných aktivitách. 


V odvetví zdravotnej a sociálnej starostlivosti môže byť vnasledujúcich desiatich rokoch 
vytvorených 8 miliónov nových pracovných miest. To si bude vyžadovať viac odborníkov 
a zvyšovanie kvalifikácie a rekvalifikáciu pracovníkov, čo sa bude riešiť najmä v rámci Paktu 
o zručnostiach, ktorý bol spustený v novembri 2020. Pri riešení nedostatku zdravotníckych 
pracovníkov by mohla zohrávať úlohu aj cezhraničná mobilita pracovníkov. V roku 2018 tvorili 
občania EÚ pracujúci v inom členskom štáte, ako je ich vlastný, takmer 5 % pracovnej sily 
voblasti zdravotnej a dlhodobej starostlivosti, zatiaľ čo prisťahovalci z krajín mimo EÚ 
predstavovali 9,1 % tejto pracovnej sily“). Začlenenie problematiky zdravotnej a dlhodobej 
starostlivosti do existujúcich spôsobov legálnej migrácie môže takisto zlepšiť využívanie 
zručností migrantov v EÚ. 


Očakáva sa, že počet ľudí, ktorí v EÚ-27 môžu potrebovať dlhodobú starostlivosť, sa zvýši 
z 19,5 milióna v roku 2016 na 23,6 milióna vroku 2030 a 30,5 milióna v roku 20505“. 
Spoliehať sa na neformálnych opatrovateľov už nie je udržateľné, lebo zabezpečiť pomoc 
rodinných príslušníkov je čoraz ťažšie, keďže rodiny majú menej detí, žijú ďalej od seba 
a Ženy sa viac zúčastňujú na trhu práce. 


A JRC, Health care and long-term care workforce: Demographic challenges and potential contribution 


of migration and digital technology [Pracovná sila v oblasti zdravotnej a dlhodobej starostlivosti: 
Demografické výzvy a potenciálny prínos migrácie a digitálnych technológií], 
https://publications.jrc.ec.europa.eu/repository/handle/JRC121698. 


A Prognózy zo správy o starnutí obyvateľstva z roku 2018. 


Členské štáty čelia v oblasti dlhodobej starostlivosti spoločným výzvam, medzi ktoré patrí 
zabezpečenie prístupu, cenovej dostupnosti a kvality dlhodobej starostlivosti, ako aj 
primeranej pracovnej sily. Mnohí ľudia, ktorí potrebujú starostlivosť, k nej nemajú prístup 
z dôvodu nedostatočnej ponuky, vysokých nákladov a nedostatočnej sociálnej ochrany alebo 
poistného krytia na zabezpečenie cenovej dostupnosti. Bez primeranej sociálnej ochrany 
môže potreba dlhodobej starostlivosti viesť jednotlivcov k chudobe. Toto riziko treba 
zmierniť zachovaním fiškálnej udržateľnosti systémov v starnúcej spoločnosti. 


Kvalitná dlhodobá starostlivosť je dôležitá na zabezpečenie osobnej dôstojnosti, výberu, 
životných podmienok aj na zabránenie zbytočným hospitalizáciám. V súčasnosti existujú 
v EÚ rôzne normy kvality a rôzne výklady a členské štáty sa pri zabezpečovaní kvality 
nachádzajú v rôznych fázach. Je dôležité poznamenať, že takisto existujú rôzne spôsoby 
poskytovania kvalitnej dlhodobej starostlivosti. Ponukou komunitných služieb pre starších 
ľudí, ktorí potrebujú dlhodobú starostlivosť, vrátane osôb so zdravotným postihnutím, sa 
môže podporiť ich právo na nezávislý život v komunite tak dlho, ako to bude možné. 
Rezidenčné alebo iné služby na druhej strane môžu zabezpečiť poskytovanie služieb 
starostlivosti, ktoré presahujú možnosti prostredia komunity. 


Prijímanie a udržanie kvalifikovaných pracovníkov na prácu voblasti poskytovania 
dlhodobej starostlivosti je zložité vzhľadom na nízku mzdu a náročné pracovné podmienky. 
Tým sa zvyšuje tlak na neformálne opatrovateľky — zvyčajne ženy —, ktoré musia vynakladať 
veľké úsilie o nájdenie rovnováhy medzi opatrovateľskými povinnosťami a platenou prácou, 
z čoho pre spoločnosť často vyplývajú náklady vo forme negatívnych dôsledkov na zdravie 
a životné podmienky, zníženej účasti na trhu práce či zníženého príjmu. 


Ako sa zdôrazňuje v oznámení o silnej sociálnej Európe pre spravodlivé transformácie”, 


rozvojom silných systémov dlhodobej starostlivosti sa zlepší prístup k cenovo dostupnej 
a kvalitnej dlhodobej starostlivosti, zabezpečí sa dôstojný život v starobe a posilnia sa pracovné 
príležitosti v odvetví opatrovateľských služieb. V spoločnej správe Európskej komisie 
a Výboru pre sociálnu ochranu, ktorá sa má uverejniť v roku 2021, sa objasní súčasný stav 
systémov dlhodobej starostlivosti v celej EÚ, ako aj vplyv pandémie COVID-19. 


Rozsiahle zavádzanie sociálnych a technologických inovácií, ako je elektronické 
zdravotníctvo, mobilné zdravotníctvo, starostlivosť na diaľku, integrovaná starostlivosť alebo 
nezávislý život, by mohlo výrazne zlepšiť efektívnosť systémov zdravotnej a dlhodobej 
starostlivosti. Modely zdravotnej starostlivosti využívajúce monitorovanie na diaľku, najmä 
tie, ktoré do tímu poskytujúceho starostlivosť zahfňajú pacientov aj rodinných príslušníkov, 
priniesli pacientom s chronickými chorobami jasné výhody““. 


Integrácia starostlivosti prostredníctvom úzkej spolupráce a výmeny informácií medzi 
odborníkmi, pacientmi aich opatrovateľmi (vrátane neformálnych opatrovateľov) má 
potenciál obmedziť rastúce náklady na zdravotnú a sociálnu starostlivosť a zároveň pomôcť 
starším ľuďom zostať dlhšie nezávislými a zlepšovať ich životné podmienky. 


s COM(2020) 14 final, 14. 1. 2020 
Transforming the future of ageing [Zmena budúcnosti starnutia], SAPEA (2019) 
https://Www.sapea.info/wp-content/uploads/tfa-report.pdf 

Na poskytovanie služieb zdravotnej a sociálnej starostlivosti, a to aj pre starších ľudí, sa 
čoraz viac využívajú sociálne podniky aneziskové organizácie (najmä vzájomné 
spoločnosti). Môžu byť účinné vďaka svojim miestnym koreňom a vedomostiam aj svojim 
výslovným sociálnym cieľom. 


EÚ podporuje členské štáty pri presadzovaní systémov dlhodobej starostlivosti a reforiem 
prostredníctvom analytickej práce, vzájomných výmen, politických usmernení, ako aj 
finančných prostriedkov EÚ. Výzvy voblasti dlhodobej starostlivosti a zdravotnej 
starostlivosti sa zohľadňujú aj veurópskom semestri. EÚ uľahčuje koordináciu 
vnútroštátnych systémov sociálneho zabezpečenia, pričom chráni práva osôb pohybujúcich sa 
v rámci Európy vrátane ich prístupu k dávkam dlhodobej starostlivosti“. Niekoľko iniciatív 
pomôže zlepšiť situáciu neformálnych opatrovateľov a zabezpečiť primeranú odmenu 
v tomto odvetví, napríklad smernica o rovnováhe medzi pracovným a súkromným Životom 
alebo návrh smernice o primeraných minimálnych mzdách“. V kontexte ochorenia COVID- 
19 poukázala analýza jeho vplyvu na dlhodobú starostlivosť" a poskytnuté usmernenia 
týkajúce sa zvládnutia pandémie v zariadeniach dlhodobej starostlivosti“ štrukturálne 
nedostatky. 


5.2. Mobilita, pripojiteľnosť a prístupnosť 


Starnúce spoločnosti v Európe predstavujú demografický trend, ktorý v budúcnosti 
pravdepodobne ovplyvní modely mobility. Poskytovatelia verejnej dopravy sa budú musieť 
prispôsobiť rastúcemu počtu cestujúcich so zdravotným postihnutím alebo zníženou 
pohyblivosťou a investovať do bezbariérovej inteligentnej dopravnej infraštruktúry 
a vozidiel. S prevažne ženskou časťou staršieho obyvateľstva môže byť potrebné, aby sa 
mobilita viac zameriavala na osobitné potreby žien z hľadiska času a účelu cestovania, trasy 
a cestovnej vzdialenosti, ako aj bezpečnosti. 


Automatizácia a digitalizácia dopravy môže pomôcť znížiť počet nehôd, zlepšiť cestovné 
a dopravné operácie, podporiť multimodalitu, znížiť spotrebu energie a znečisťovanie 
a optimalizovať využívanie zdrojov a infraštruktúry. Na druhej strane zároveň so sebou 
prinášajú výzvy pre starších ľudí, ktorí nemajú základné digitálne zručnosti alebo majú 
obmedzený prístup na internet. Tieto výzvy sú obzvlášť relevantné pre starších ľudí žijúcich 
vo vidieckych oblastiach. 


Rôzne potreby a schopnosti starších ľudí by sa mali zohľadniť pri organizácii mestskej 
infraštruktúry a služieb. Mnohé mestá už vo svojich plánoch mestskej mobility zohľadňujú 
zdravie, rodovú rovnosť a iné aspekty. Prístupnosť prispieva k sociálnemu začleneniu. 
Prispôsobené riešenia voblasti bývania ainteligentné domácnosti so senzormi 
a automatizovanými systémami pre elektrické spotrebiče, osvetlenie a vykurovanie môžu 
zvýšiť bezpečnosť starších ľudí, ktorí žijú sami, a zvýšiť trvanlivosť a opätovnú použiteľnosť 
produktov. 


33 Nariadenie (ES) č. 883/2004 z 29. apríla 2004. 

. Smernica (EÚ) 2019/1158 z 20. júna 2019 a COM(2020) 682 final, 28. 10. 2020. 

A Spoločná správa Európskej komisie a Výboru pre sociálnu ochranu, ktorá sa má uverejniť v roku 2021. 

A https://Www.ecdc.europa.eu/en/publications-data/surveillance-COVID-19-long-term-care-facilities- 
EU-EEA 


5.3. Územné rozdiely v prístupe k starostlivosti a službám 


Hoci väčšina krajín EÚ dosiahla univerzálne pokrytie základného súboru zdravotníckych 
služieb, škála služieb a miera rozdelenia nákladov sa v jednotlivých krajinách značne líšia. 
Účinný prístup k starostlivosti môže byť obmedzený z finančných dôvodov, nedostatku 
pracovníkov, dlhých čakacích lehôt a nadmernej vzdialenosti na cestovanie do najbližšieho 
zdravotníckeho zariadenia. Niektoré členské štáty zaznamenávajú problémy s prístupom 
k zdravotnej starostlivosti vo vidieckych a okrajových oblastiach. Tieto oblasti sú známe 
ako tzv. zdravotnícke púšte““. Regionálne rozdiely v prístupe k zdravotnej starostlivosti 
získali počas pandémie COVID-19 nový impulz. To isté platí pre prístup k službám 
dlhodobej starostlivosti a infraštruktúre. 


3 Zdroj: Online tabuľka Eurostatu: hlth_silc_21. Pozri aj mapu zdravotníckych zariadení v EÚ. 

Mapa 2. Čas jazdy do najbližšieho zdravotníckeho zariadenia 

Prístup starších ľudí k zdravotnej starostlivosti, najmä vo vzdialených regiónoch môžu 
pomôcť zlepšiť technológie. Digitálne riešenia zohrávajú dôležitú úlohu pri odstraňovaní 
nedostatkov a sú čoraz bežnejšie, napríklad v prípade telekonzultácií. Používanie takýchto 
nástrojov si bude vyžadovať primeranú odbornú prípravu a podporu. 


Nízka hustota obyvateľstva sťažuje vidieckym obciam ponuku nákladovo efektívnej, pravidelnej 
a vhodnej verejnej dopravy, ktorá je prístupná a cenovo dostupná aj pre starších ľudí. Ak sa 
zatvoria miestne zariadenia, ako sú obchody, banky, zdravotná starostlivosť atď., ľudia musia za 
týmito službami cestovať ďalej, čo je problém, ktorý môže neúmerne postihnúť starších 
obyvateľov vidieka. Riešením môžu byť inovačné, komunitné, niekedy mobilné služby, ktorými 
sa zachová prístup k službám v oblastiach s nízkym počtom obyvateľov. 


Kolónka 2. Riešenie potrieb všetkých generácií 


Jednou z hlavných otázok v diskusii o tom, ako reagovať na starnutie, je medzigeneračná 
spravodlivosť. Výzvou je zachovať primeranú úroveň sociálnej ochrany bez toho, aby sa 
nadmerne zaťažilo ubúdajúce obyvateľstvo v produktívnom veku, ktorého príspevky 
predstavujú najväčší zdroj financovania sociálnych systémov. Nové riešenia môže ponúknuť 
presun daňového zaťaženia z práce na znečisťovanie, ako sa navrhuje v európskej zelenej 
dohode. Bez ďalších reforiem a v dôsledku zvyšujúcej sa rozmanitosti na trhu práce je menej 
ľudí, ktorí sú do systémov sociálnej ochrany zahrnutých a ktorí do nich prispievajú. 


Udržateľnosť verejných financií sa musí pozorne monitorovať, a to najmä v prípade krajín 
s vysokým verejným dlhom. Celkové náklady na verejné výdavky súvisiace so starnutím 
obyvateľstva v súčasnosti presahujú 25 % HDP vEÚ ako celku. V správe o starnutí 
obyvateľstva z roku 2018 sa predpokladalo, že tieto náklady sa do roku 2070 zvýšia o 1,1 
percentuálneho bodu, pričom v 11 členských štátoch sa zvýšia o 3 percentuálne body alebo 
viac. Tento nárast je spôsobený najmä výdavkami na dlhodobú starostlivosť a zdravotnú 
starostlivosť v súlade s potrebou primerane uspokojovať potreby starnúceho obyvateľstva. 
Dôsledky boja proti ochoreniu COVID-19 a hospodársky vplyv opatrení na obmedzenie 
pohybu navyše predstavujú ďalšie výzvy. 


V praxi sa však môže ukázať, že nárast výdavkov súvisiacich so starnutím obyvateľstva bude 
ešte vyšší, napríklad ak sa zrušia dôchodkové reformy uskutočnené v minulosti, alebo sa 
prijmú nové reformy, ktoré výdavky ešte zvýšia. Voblasti zdravotnej starostlivosti 
a dlhodobej starostlivosti by technologický pokrok mohol pomôcť zlepšiť kvalitu služieb, ale 
môže viesť aj k vyšším výdavkom: podobne si lepší prístup k cenovo dostupnej dlhodobej 
starostlivosti môže vyžadovať dodatočné verejné financovanie. 


Fiškálna udržateľnosť a primeranosť sú dve strany tej istej mince, keďže Európa je pevne 
odhodlaná presadzovať svoje vysoké sociálne normy. Politické opatrenia môžu pomôcť 
zosúladiť sociálnu a fiškálnu udržateľnosť predížením pracovného života, ako aj zvýšením 
pokrytia systémov sociálnej ochrany a ich prehodnotením. 


5.4. Zlepšenie životných podmienok medzigeneračnou solidaritou 


Rastúci podiel starších ľudí môže viesť k potrebe politík na riešenie sociálnych a emocionálnych 
potrieb, ako sú bezpečnosť a sociálna interakcia. Vzájomné sociálne prepojenie je obmedzené 
tým, že sa jednotlivé vekové skupiny sústreďujú v rôznych štvrtiach aregiónoch podľa 
preferencií v súvislosti s bývaním, ktoré závisia od momentálnej fázy ich života. Mladí študenti 

zvyčajne inklinujú k centrám miest, mladé rodiny sa usadzujú na predmestiach, zatiaľ čo starší 
ľudia sa sťahujú do redšie osídlených oblastí vzdialenejších od centier miest. Tieto modely 
pohybu podľa veku“ môžu mať vplyv na medzigeneračnú súdržnosť. 


Odhaduje sa, že približne 30 miliónov dospelých v EÚ sa často cíti osamelých“. Osamelosť 
ovplyvňuje všetky vekové skupiny. S vyššou mierou osamelosti sú spojené faktory ako zlý 
zdravotný stav, nepriaznivá ekonomická situácia a život osamote. 


Kríza spôsobená ochorením COVID-19 poukázala na všeobecný význam duševného 
zdravia. Obmedzenie pohybu malo významný vplyv na veľmi starých, slabých ľudí, ktorí 
žijú v rezidenčnej starostlivosti a ktorí často nemajú prístup k digitálnej komunikácii alebo 
zručnosti na jej využívanie. [Investície do digitálnych zručností, rozvoja komunít 
a medzigeneračnej súdržnosti môžu zabrániť zhoršeniu duševného zdravia a životných 
podmienok a znížiť nerovnosti. 


Zdraví starší ľudia sú schopní významne prispievať k vytváraniu sociálnej a hospodárskej 
hodnoty v našej spoločnosti. Nevyužitie ich kognitívnych zručností nielen zhoršuje ich duševné 
a fyzické zdravie a životné podmienky, ale zároveň je to premárnená príležitosť pre komunitu. 


Existuje rastúca, hoci stále novovznikajúca, tendencia zriaďovať viacgeneračné domy, 
niekedy vo forme bytových družstiev, v rámci ktorých sa starším obyvateľom poskytuje 
spoločnosť, mladším obyvateľom sa sprostredkúvajú zručnosti a vedomosti a všetci môžu 
ťažiť z cenných sociálnych interakcií. 


13. Ako môže EÚ podporiť úsilie členských štátov o zosúladenie primeraného a cenovo 
dostupného pokrytia zdravotnej starostlivosti a dlhodobej starostlivosti s fiškálnou 
a finančnou udržateľnosťou? 


14. Ako by mohla EÚ podporiť členské štáty pri riešení spoločných výziev v oblasti 
dlhodobej starostlivosti? Aké ciele a opatrenia by sa mali sledovať prostredníctvom 
politického rámca EÚ zameraného na výzvy, ako sú prístupnosť, kvalita, cenová 
dostupnosť alebo pracovné podmienky? Čo treba zohľadniť v prípade oblastí s nízkou 
hustotou obyvateľstva? 

15. Ako môžu starší ľudia využívať výhody digitalizácie mobility a zdravotníckych služieb? 
Ako možno zlepšiť prístupnosť, dostupnosť, cenovú dostupnosť a bezpečnosť možností 
verejnej dopravy pre staršie osoby, najmä vo vidieckych a vzdialených regiónoch? 


16. Sme pri tvorbe našich politík dostatočne vedomí príčin a dôsledkov osamelosti? Aké 
opatrenia by sa mohli prijať, aby sa zabránilo osamelosti a spoločenskej izolácii starších 
ľudí? Akú podporu môže poskytnúť EU? 


17. Akú úlohu môže zohrávať viacgeneračný život a bývanie v mestskom a vidieckom 
plánovaní pri riešení problémov spojených so starnutím obyvateľstva? Ako by ho bolo 
možné lepšie využiť? 


s JRC, Demographic landscape of EU territories — challenges and opportunities in diversely ageing 


regions [Demografická situácia území EÚ — výzvy a príležitosti v rozmanito starnúcich regiónoch], 
https://publications.jrc.ec.europa.eu/repository/handle/JRC123046. 

JRC, Politický prehľad: Loneliness — an unegually shared burden in Europe [Osamelosť — 
nerovnomerne rozdelená záťaž v Európe], 2019. 

6. Výhľad 


Starnutie a s ním spojené výzvy a príležitosti sú prítomné vo všetkých fázach nášho života, 
mení sa však naša perspektíva. Pre mnohých mladých ľudí je v súčasnosti ťažké vstúpiť na 
trh práce asúčasná kríza spôsobená ochorením COVID-19 situáciu ešte zhoršila. 
Z dlhodobého hľadiska má perspektíva dlhšej strednej dížky života dnešných mladých ľudí 
v porovnaní s generáciou ich starých rodičov vplyv na mnohé rozhodnutia, ktoré prijímajú, 
okrem iného pokiaľ ide o vzdelávanie, pracovný život či prerušenie kariéry. To má zase 
vplyv na ich zdravie aich miesto v hospodárstve a spoločnosti. Na druhej strane 
v príspevkoch, potrebách a očakávaniach dnešných starších ľudí sa odráža ich Životná 
skúsenosť. Všetci spolu tvoria súčasť spoločnosti a hospodárstva, ktoré musí zabezpečiť 
prosperitu, priaznivý vývoj a životné podmienky pre všetkých svojich členov. Riešenie 
výziev a príležitostí starnutia je preto tak individuálnou ako aj kolektívnou zodpovednosťou. 


Ako sa uvádza v tejto zelenej knihe, existuje mnoho spôsobov, ako predchádzať negatívnym 
dôsledkom starnutia na našu spoločnosť alebo ich obmedziť. Patrí medzi ne podpora 
zdravého aaktívneho starnutia, zvyšovanie odolnosti našich zdravotných systémov 
a systémov starostlivosti, zlepšenie výkonnosti trhu práce, modernizácia sociálnej ochrany 
a podpora legálnej migrácie a integrácie ako súčasť súboru politík, úsilie o vyššiu 
produktivitu a efektívnosť vo všetkých oblastiach. 


EÚ môže negatívnym dôsledkom starnutia čeliť tým, že zapojí mladých a starších ľudí, bude 
podporovať medzigeneračnú solidaritu a zodpovednosť pomocou podporných politík 
a zároveň bude lídrom v rozvoji dynamickej spoločnosti, ktorá bude ľuďom oporou. 


Mechanizmus na podporu obnovy, ktorý je kľúčovým nástrojom obnovy v rámci nástroja 
NextGenerationEU, má v tomto smere podporovať členské štáty a umožniť im zvýšiť ich 
potenciál hospodárskeho rastu, vytvoriť nové pracovné miesta a zaistiť hospodársku 
a sociálnu odolnosť pri prekonávaní súčasnej krízy. NextGenerationEU je zároveň 
prostriedkom medzigeneračnej podpory a spravodlivosti, ktorý uľahčuje udržateľné oživenie 
hospodárstva v strednodobom aj dlhodobom horizonte, z ktorého by mali mať prospech 
budúce generácie, pričom kombinuje ambiciózne reformy a investície členských štátov. 


Starnutie však nie je len o udržateľnom raste a sociálnom štáte. Ide aj o našu spoločnosť ako 
celok a o to, akú máme interakciu medzi generáciami. Súbežne s našou politickou reakciou 
na sociálno-ekonomický vplyv starnutia musíme diskutovať aj o tom, ako zabezpečiť, aby sa 
na živote v našej spoločnosti mohli zúčastňovať všetci. To si vyžaduje do diskusie aktívne 
zapojiť mladých aj starších ľudí. 


Koniec koncov diskusia o politikách zameraných na riešenie výziev a príležitostí spojených 
so starnutím je rovnako bezprostredným, ako aj dlhodobým riešením. Vyžaduje si to 
výhľadové úvahy o dôsledkoch a alternatívach v rámci tejto demografickej zmeny v EÚ, ako 
aj o jej vplyve na úlohu Európy vo svete. Takéto úvahy o budúcnosti by mohli prispieť 
k diskusii a podporiť dlhodobé udržateľné politické rozhodnutia v prospech všetkých 
vekových skupín. 

AKO SA ZAPOJIŤ DO DISKUSIE 


Touto zelenou knihou sa začína 12-týždňová verejná konzultácia. Komisia zohľadní všetky 
príspevky vo svojej budúcej práci a poskytne spätnú väzbu k výsledkom. Svoj príspevok 
zašlite prostredníctvom elektronického formulára, ktorý nájdete na tejto adrese: 
https://ec.europa.eu/info/law/better-regulation/have-your-say/initiatives/12722-Green-Paper- 


on-Ageing 


Použitie elektronického formulára uľahčí spracovanie vašich názorov. Svoj príspevok môžete 
zaslať aj písomne na túto adresu: 


Green paper on ageing 
SG.E.3 

BERL 06/270 
European Commission 
1049 Brussels 
Belgicko 

